**Uitare**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-ai mai venit demult prin sat...

Atâta vreme a trecut

Din ziua-n care ai plecat..

De-atunci, eu nu te-am mai văzut...

Pe cer, veneau norii cei grei,

Iar inima îmi suspina..

Plângeau şi florile de tei

În poartă! De plecarea ta..

Cu noi speranţe din lumină

În zori de zi am aşteptat

Să văd.. nu trece vreo maşină

Ce o conduce-al meu, băiat?

Şi alergam până la poartă...

Priveam pe drumul prăfuit,

Aveam nădejde, că odată

Va reveni fiul iubit!

Mi-a spus prietenul tău bun

Ce l-ai avut aici în sat

Că eşti la casa ta acum

Şi o mândreţe de băiat

Tu ai! Şi tare fericit

În casa ta.. copile, eşti..

Dar ai uitat cât te-am iubit

Şi am uitat cum mai zâmbeşti.

Mi-a spus că te-a-ntrebat de mine

De satul unde ai crescut

Privindu-te... i-a fost ruşine

Că nu ai spus nici un cuvânt

Şi-apasă iarăşi întristarea

În suflet.. şi în gândul meu..

Cum poţi copile? Nu-ţi vezi starea

Cum poţi să uiţi de satul tău?

Cum poţi să uiţi căsuţa-n care

Ai fost iubit şi ai crescut

Prin vremi, ea încă stă-n picioare

Deşi.. tu ne-ai uitat demult..

Şi iar alerg până la poartă

În zorii zilei.. şi-n apus

O ce n-aş da să văd odată

În faţa mea, copilul, dus,

De-atâta timp pe căi străine

Fără de dor şi Dumnezeu..

Şi plânge teiul lângă mine..

Şi plâng şi eu de dorul tău!

Şi viaţa repede îmi zboară

Mă tem că nu te-oi mai vedea

Dar dacă-n zori de primăvară

Te-aş revedea la uşa mea,

O, de-ai să vii.. ce bucurii

Ar înflori tainic, în mine.

Iar sufletul n-ar mai tânji

De-atâtea vremi de dor de tine

De-atâta dor ca să te văd

Cum vii aşa, ca altădată

Să-mi spui cu lacrimile-n ochi

"maşina iar este stricată"...

...

Atâta vreme a trecut

De când n-ai mai venit acasă...

Căci ai uitat al tău sătuc

Iar de măicuţa ta, nu-ţi pasă!

12.01.2019